La dansa i el circ protagonitzen la programació cultural de tardor del cap de setmana a Alaquàs
21/10/2020

# La dansa i el circ protagonitzen la programació cultural de tardor del cap de setmana a Alaquàs

*   21/10/2020
*   [Cultura](/categoria/6/0/cultura)
*   [Imprimir](#)
*   Compartir
*    https://www.alaquas.org/documento.asp?id\_do=19042

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F19042%2F0&title=Ajuntament%20d%27Alaqu%C3%A0s.%20Premsa.La%20dansa%20i%20el%20circ%20protagonitzen%20la%20programaci%C3%B3%20cultural%20de%20tardor%20del%20cap%20de%20setmana%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/19042/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2020/2/19042/21102020img-20201018-wa0007_Form_4.jpg)](https://www.alaquas.org/ficheros/documentos/2020/2/19042/21102020img-20201018-wa0007_Form_10.jpg "<a href='https://www.alaquas.org/ficheros/documentos/2020/2/19042/21102020img-20201018-wa0007_Form_10.jpg' target=_blank><i class='fa fa-external-link' aria-hidden='true'></i>.La dansa i el circ protagonitzen la programació cultural de tardor del cap de setmana a Alaquàs</a>")

Taconterra Dansa i La Troupe Malabó posant en escena els seus espectacles al pati del col·legi Bonavista.

La cultura ha tornat a ser aquest cap de setmana la protagonista a Alaquàs. La dansa i el circ han fet gaudir la ciutadania un cap de setmana més amb motiu de la programació cultural de tardor posada en marxa per l’Ajuntament d’Alaquàs amb la col·laboració de la Diputació de València per als mesos d’octubre i novembre a l’aire lliure.

El pati del col·legi Bonavista es va omplir el dissabte 17 d’octubre amb l’actuació Que flamenca sóc de Taconterra Dansa, un espectacle de dansa, que, des d'una òptica actual, fresca i creativa, intenta acostar-se al millor millor del folklore valencià així com als pals més folklòrics del flamenc. A l’endemà, el diumenge 18 d’octubre, li va arribar el torn a La Troupe Malabó amb el seu espectacle Oníricus, dos surrealistes i eixelebrats mossos de circ que,  somien amb convertir-se algun dia en vertaders artistes.

La programació continuarà el dissabte 24 d’octubre a les 19:30 hores amb la Unió Musical d’Alaquàs. La formació alaquasera presentarà un concert simfònic en el qual realitzarà un recorregut pel repertori conegut i popular dels grans compositors de la història de la música. Una selecció de música per a tots els públics on podran gaudir de la música clàssica i popular en un format simfònic i agradable. El diumenge 25 d’octubre a les 12 hores, La Finestra Nou Circ presentarà Royal Circ, un espectacle on dos personatges de circ antic  busquen un lloc on instal·lar definitivament el seu xicotet circ ambulant. Durant la seua cerca, portaran el seu peculiar espectacle de malabars, humor, equilibris, música i acrobàcies.

El dissabte 7 de novembre a les 12 hores tornarà a actuar la Unió Musical d’Alaquàs amb un concert didàctic en el qual oferiran una selecció d'algunes de les més importants partitures escrites per a cinema animat. Un recorregut per les pel·lícules infantils que han passat a la història per les seues melodies i la unió entre música i imatge. La programació arribarà a la seua fi el diumenge 8 de novembre les 12 hores amb The Power of the 80, un espectacle a càrrec d’Eddy Eighty en el qual s’ofereix humor i circ per a totes les edats. Al llarg d'aquesta història, el personatge protagonista "Eddy Eighty" fascinarà al públic amb acrobàcies, equilibris, malabars i molta música dels 80's.

Amb l’objectiu de continuar oferint una programació cultural per a la ciutadania, tot i respectant les mesures de seguretat establertes per tal de lluitar contra el Covid-19 així com les necessitats d’espai per a aquest tipus d’esdeveniments i l’aforament limitat, totes les actuacions previstes es realitzen al pati del col·legi públic Bonavista.

L’entrada és amb invitació gratuïta i es pot obtindre de manera online a través de l’aplicació per a reserva d’entrades creada per l’Ajuntament d’Alaquàs: www.alaquas.org/entradas. Per a l’obtenció d’aquestes entrades cal estar empadronada o empadronat a Alaquàs i ser major de 18 anys. És important saber que sols es podran obtindre tres entrades per persona i que es podran obtindre des del mateix dilluns anterior a l’actuació des de les 10h. Serà obligatori l’ús de mascareta per accedir al recinte així com respectar la normativa establerta i la distància de seguretat.